CELEX: 52014DP0145
Language: lv
Date: 2014-02-26 00:00:00
Title: Eiropas Parlamenta 2014. gada 26. februāra lēmums par Parlamenta Reglamenta 147. panta piemērošanas pagarināšanu līdz Parlamenta astotā sasaukuma beigām (2014/2585(RSO))

29.8.2017   
            
            
               LV
            
            
               Eiropas Savienības Oficiālais Vēstnesis
            
            
               C 285/164
            
         P7_TA(2014)0145
   Ieteikums lēmumam – Parlamenta Reglamenta 147. panta piemērošanas pagarināšana līdz Parlamenta astotā sasaukuma beigām
   Eiropas Parlamenta 2014. gada 26. februāra lēmums par Parlamenta Reglamenta 147. panta piemērošanas pagarināšanu līdz Parlamenta astotā sasaukuma beigām (2014/2585(RSO))
   (2017/C 285/26)
   
      Eiropas Parlaments,
   
               —
            
            
               ņemot vērā Līguma par Eiropas Savienības darbību 342. pantu,
            
         
               —
            
            
               ņemot vērā Padomes 1958. gada 15. aprīļa Regulu Nr. 1, ar ko nosaka Eiropas Ekonomikas kopienā lietojamās valodas (1), kurā jaunākie grozījumi izdarīti ar Padomes Regulu (ES) Nr. 517/2013 (2),
            
         
               —
            
            
               ņemot vērā Prezidija 2008. gada 17. novembrī pieņemto Rīcības kodeksu attiecībā uz daudzvalodību,
            
         
               —
            
            
               ņemot vērā 2009. gada 11. marta lēmumu (3), ar ko pagarina Parlamenta Reglamenta 147. panta piemērojamību līdz Parlamenta pašreizējā sasaukuma beigām, un turpmākos Prezidija lēmumus par Reglamenta 146. panta piemērošanas pagarināšanu līdz šā sasaukuma beigām,
            
         
               —
            
            
               ņemot vērā Reglamenta 146. un 147. pantu,
            
         
               A.
            
            
               tā kā atbilstoši Reglamenta 146. pantam visi Parlamenta dokumenti ir jāsagatavo oficiālajās valodās un visiem deputātiem ir tiesības izteikties viņu izraudzītajā oficiālajā valodā ar mutisko tulkojumu pārējās oficiālajās valodās;
            
         
               B.
            
            
               tā kā atbilstoši Reglamenta 147. pantam atkāpes no 146. panta noteikumiem ir pieļaujamas līdz septītā sasaukuma beigām, ja, neraugoties uz atbilstīgi veiktajiem piesardzības pasākumiem, kādai no oficiālajām valodām nav pieejams pietiekams skaits lingvistu; tā kā saistībā ar katru oficiālo valodu, kurai ir nolemts piemērot atkāpi, Prezidijam pēc ģenerālsekretāra ierosinājuma ir jānosaka, vai pastāv attiecīgie nosacījumi, un ik pēc sešiem mēnešiem savs lēmums jāpārskata;
            
         
               C.
            
            
               tā kā Padomes Regula (EK) Nr. 920/2005 (4) līdz 2017. gada sākumam paredz pagaidu (atjaunojamu) atkāpi uz pieciem gadiem attiecībā uz īru valodu;
            
         
               D.
            
            
               tā kā, neraugoties uz visiem atbilstīgi veiktajiem piesardzības pasākumiem, sagaidāms, ka īru un maltiešu valodas tulkojumu nodrošināšanas spēja nebūs pietiekama, lai, sākot ar Parlamenta astoto sasaukumu, šajās valodās sniegtu pilnīgus mutiskās tulkošanas pakalpojumus; tā kā, neskatoties uz pietiekamu spēju nodrošināt tulkojumus saistībā ar Parlamenta ierasto darbu, attiecībā uz dažām citām valodām mutisko tulku skaits var būt nepietiekams, lai pilnībā apmierinātu visas papildu vajadzības, kad Parlamenta astotajā sasaukumā attiecīgās dalībvalstis būs Padomes prezidentvalstis;
            
         
               E.
            
            
               tā kā, neskatoties uz iestāžu pastāvīgiem centieniem un ievērojamajiem panākumiem, paredzams, ka kvalificētu īru valodas tulkotāju un juristu lingvistu skaits vēl joprojām būs tik ierobežots, ka tuvākajā laikā nebūs iespējams nodrošināt visus šīs valodas tulkojumus saskaņā ar Reglamenta 146. pantu; tā kā atbilstoši Padomes Regulai (EK) Nr. 920/2005 ES tiesību akti, kas pieņemti pirms 2007. gada 1. janvāra (acquis), nav jātulko īru valodā; tā kā, ņemot vērā minētajā regulā paredzētās atkāpes, īru valodā pašlaik tiek iesniegti tikai Komisijas priekšlikumi Eiropas Parlamenta un Padomes regulām, un, kamēr šī situācija turpināsies, Parlamenta dienesti nevarēs nodrošināt citu tiesību aktu veidu īru valodas redakcijas;
            
         
               F.
            
            
               tā kā, neraugoties uz to, ka pēc Horvātijas pievienošanās Savienībai 2013. gada 1. jūlijā horvātu valodas tulkojumu nodrošināšanas spēja arvien pieaug, iespējams, ka Parlamenta astotā sasaukuma sākumā nebūs iespējams nodrošināt visus šīs valodas tulkojumus;
            
         
               G.
            
            
               tā kā Reglamenta 147. panta 4. punkts paredz, ka pēc Prezidija pamatota ieteikuma Parlamenta sasaukuma beigās Parlaments var nolemt pagarināt minētā panta darbību;
            
         
               H.
            
            
               tā kā, ņemot vērā iepriekšminēto, Prezidijs ieteica pagarināt Reglamenta 147. panta darbību līdz Parlamenta astotā sasaukuma beigām,
            
         
            
               1.
            
            
               nolemj pagarināt Parlamenta Reglamenta 147. panta piemērošanu līdz Parlamenta astotā sasaukuma beigām;
            
         
            
               2.
            
            
               uzdod priekšsēdētājam informēšanas nolūkā nosūtīt šo lēmumu Padomei un Komisijai.
            
         
      (1)  OV 17, 6.10.1958., 385. lpp.
   
   
      (2)  OV L 158, 10.6.2013., 1. lpp.
   
   
      (3)  OV C 87 E, 1.4.2010., 186. lpp.
   
   
      (4)  Padomes 2005. gada 13. jūnija Regula (EK) Nr. 920/2005, ar kuru groza 1958. gada 15. aprīļa Regulu Nr. 1, ar ko nosaka Eiropas Ekonomikas kopienā lietojamās valodas, un 1958. gada 15. aprīļa Regulu Nr. 1, ar ko nosaka Eiropas Atomenerģijas kopienā lietojamās valodas, un ar kuru ievieš pagaidu atkāpes no minētajām regulām (OV L 156, 18.6.2005., 3. lpp.), kuras piemērošanas termiņu pagarināja ar Padomes Regulu (ES) Nr. 1257/2010 (OV L 343, 29.12.2010., 5. lpp.).